ஆளும் கட்சியாக இருந்தாலும் இருவேறு அணிகளாகப் பிரிந்துகிடக்கும் அ.தி.மு.க-வை ஒன்றாக இணைக்கும் பணி, வேகமாக நடப்பது போல வெளியில் தெரிந்தாலும் உள்ளுக்குள் என்னவோ வேறு கதை ஓடுகிறது. அவரவர் பலத்தைக் காண்பித்து கட்சி, ஆட்சி, இரட்டை இலைச் சின்னம் ஆகிய மூன்றையும் தக்க வைத்துக்கொள்ளும் முயற்சியில்தான் இரண்டு அணிகளுக்குள் பந்தயம் நடக்கிறது. பந்தயத்தில் முந்திக்கொள்ளும் பாய்ச்சலில், சசிகலா அணியே முதலில் இருப்பதாகத் தெரிகிறது.